અમદાવાદ તા. ૧૨ઃ પેટ્રોલ-ડિઝલના ભાવો આધારિત વેટના દરો હોવાથી રૃપાણી સરકારને વર્ષ ૨૦૧૮-૧૯માં રૃા.૨૮૦૦ કરોડની કમાણી થતાં એફબીઆઈ રિસર્ચના આ આંકડાઓએ ભારે ચર્ચા જગાવી છે. પેટ્રોલ-ડિઝલના કારણે વેટરમાં જો ગુજરાત સરકારને કમાણી થતી હોય તો તે રાજસ્થાન અને આંધ્રપ્રદેશની જેમ થોડો વેટ ઘટાડીને લોકોને રાહત આપી શકે છે, પરંતુ પ્રજા વિરોધી સરકારે પરોક્ષ રીતે નનૈયો ભણી દીધો છે અને નાયબ મુખ્યમંત્રી નીતિનભાઈ પટેલે સ્પષ્ટ સુણાવી દીધુ છે કે વર્ષ પૂરૃં થાય ત્યારે વધારા-ઘટાડાની ખબર પડે, અત્યારે નહીં...! મતલબ કે ગુજરાત સરકાર વેટ નહીં ઘટાડે. આમ પ્રજા લૂંટાઈ રહી છે. અને રૃપાણી સરકારને કરોડોથી કમાણી કરી છે. આથી રાંકડી જનતા રૃપાણી સરકારને ફરીથી સત્તા સોપવા બદલ પસ્તાઈ રહી હશે, અને મનોમન ગણગણી રહી હશે કે..ઝેર તો પીધાં જાણી જાણી.